सामग्री: या दोन तरुणांच्या अटकेनंतर नेपाळची राजधानी काठमांडूमधल्या त्यांच्या मित्रांनी देशभरात जुनं राष्ट्रगीत गाण्याची मोहीम सुरू करणार असल्याची घोषणा केली होती. नेपाळमध्ये पुन्हा राजेशाही आणि हिंदू राज्य प्रस्थापित करावं, अशी त्यांची मागणी होती. 

या तरुणांनी लोकांना राजे ग्यानेंद्र आणि महाराणी कोमल यांचा फोटो असलेले टी-शर्टही वाटले. टी-शर्ट वाटताना ते जुनं राष्ट्रगीत गायचे. तरुणांच्या या गटाचं नाव आहे 'वीर गोरखाली अभियान'.

कमल थापा यांच्या नेतृत्त्वाखालील 'राष्ट्रीय प्रजातंत्र पार्टी'वर नाराज असेलेल्या तरुणांनी ही मोहीम उघडली आहे. 

जुनं राष्ट्रगीत आणि टी-शर्ट वाटण्यापासून पुढे जात आता राजेशाही प्रस्थापित करण्याची मागणी करणाऱ्या या मोहिमेला आता निदर्शनांचं स्वरुप येऊ लागलं आहे. संपूर्ण नेपाळमध्ये या मागणीसाठी आंदोलनं सुरू झाली आहेत. 

मान्यताप्राप्त नसलेले अनके पक्ष या आंदोलनात सहभागी होत आहेत. विशेषतः मोठ्या शहरांमध्ये तरुण मोटर-सायकलवरून मोर्चे काढत आहेत. 'आता महाराजच हा देश वाचवतील' (राजा ही आकर देश को बचाएंगे) अशी जोरदार घोषणाबाजीही सुरू आहे. 

इतकंच नाही तर या मोहिमेचे सर्व अपडेट्स सोशल मीडियावर अपलोड होतात. मात्र, या विरोधामागे विद्यमान सरकारविरोधातली नाराजी कारणीभूत असल्याचं नेपाळमधल्या लोकशाहीवाद्यांचं म्हणणं आहे. 

आंदोलनाचं नेतृत्त्व

नेपाळच्या वेगवेगळ्या भागांमध्ये वेगवेगळ्या गटांकडून निदर्शनं आयोजित करण्यात येतात. 8 सप्टेंबरपासून 'वीर गोरखाली अभियान' या बॅनरखाली ही निदर्शनं आयोजित केली जात असल्याचं एका गटाचे सदस्य असलेले सौरभ भंडारी सांगतात. 

प्रशासनाकडून आंदोलन दाबण्याचा प्रयत्न झाल्याने अपेक्षेप्रमाणे निदर्शनं करता आली नाही आणि त्यात खंड पडल्याचं भंडारी सांगतात. 

मात्र, 30 ऑक्टोबरपासून बुटवाल शहरात मोटर-बाईक रॅलीच्या रुपाने आंदोलन पुन्हा सुरू करण्यात आलं. या रॅलीत लोकांनी मोठ्या संख्येने भाग घेतल्याचं सांगितलं जातं. त्यानंतरच वेगवेगळ्या बॅनरखाली राजेशाही प्रस्थापित करण्याची मागणी जोर धरू लागली. 

राष्ट्रवादी नागरीक समाज, नेपाळ विद्वत्त परिषद, स्वतंत्र देशभक्त नेपाळी नागरीक, पश्चिमांचलबासी नेपाळी जनता, नेपाल राष्ट्रवादी समूह, राष्ट्रीय शक्ती नेपाळ, 2047 का संविधान पुनर्स्थापना अभियान यासारख्या संस्था या निदर्शनांचं नेतृत्त्व करत आहेत. 

नेपाळमध्ये आंदोलन

मात्र, वीर गोरखाली अभियानच्या माध्यमातून...\nमागील सामग्री खालीलप्रमाणे सारांशित केली जाऊ शकते:
नेपाळमध्ये अडीच वर्षांपूर्वी बुटवाल शहरात जुनं राष्ट्रगीत गायल्यामुळे दोन नेपाळी तरुणांना अटक करण्यात आली होती. त्यांच्यावर 'अशोभनीय वर्तणुकी'चा आरोप ठेवण्यात आला होता.